- 4 -
Liiklusõnnetuste põhjuste väljaselgitamise ekspertkomisjon



Transpordiamet												01.09.2026
Valge 4
Tallinn 11413


Väljavõtted liiklusõnnetuste kokkuvõtetest


Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtted liiklusõnnetuste põhjuste väljaselgitamise ekspertkomisjoni poolt koostatud liiklusõnnetuste kokkuvõtetest.

Liiklusõnnetuse üldandmed
Liiklusõnnetuse number			26-01
Liiklusõnnetuse aeg			05.01.2026 kell 11:25 esmaspäev
Liiklusõnnetuse koht		T2 Tallinn-Tartu-Võru-Luhamaa tee km 225,31 Erastvere küla, Kanepi vald, Põlva maakond
Liiklusõnnetuse koha koordinaadid	X 6429605 Y 664317
Liiklusõnnetuses osalenud sõidukeid	1
Liiklusõnnetuses osalenud isikuid	2
Liiklusõnnetuses vigastatuid		0
Liiklusõnnetuses hukkunuid		1

1. Liiklusõnnetuse toimumise koha kirjeldus 
1.1. Sündmuskoht asub Põlva maakonnas, Kanepi vallas, Erastvere külas, põhimaantee nr 2 Tallinna-Tartu-Võru-Luhamaa tee kilomeetril 225,31. Võru poolt Tartu suunas vaadelduna on tegemist sirge teelõiguga, mis asub 2,5% langusel (sõiduki liikumissuunast lähtuvalt). Sündmuskohal on teega külgnevale alale juurdesõit, mis asub sõiduki liikumissuunast lähtuvalt paremal pool teed. Juurdesõidutee on ühenduseks teega külgneval alal erakinnistul asuvale teeninduskohale (info, toitlustus, puhkekoht). Teega külgnevale alale juurdesõidutee lõikumiskohast 5 meetrit Tartu suunas on nr 18801 Kanepi kergliiklustee teeületuskoht. Kanepi kergliiklustee algab teega külgneva ala juurdesõiduteelt ja on ühenduseks Kanepi alevikuga. Sündmuskoht asub väljaspool asula liikluskorraldust, mõlemal pool teed on mets.
1.2. Põhimaantee teekate on asfaltbetoonkattega ja ehitatud 2024. aastal. Teekatte laius kokkupõrkekohas on 9,9 meetrit, millest parempoolse ja vasakpoolse sõiduraja laius on 3,5 meetrit, paremal on 1,0 meetri ja vasakul 0.9 meetri laiused kindlustatud peenrad. Lisaks on paremal 0,4 ja vasakul 1,2 meetri laiused sõelmetega kaetud kindlustamata peenrad. Tee teljel on 1,0 meetri laiune eraldussaar nr 915. Teekattemärgised on märgistatud valuplastikuga. Teekattemärgised on heas seisukorras ja kulumata, kuid lumega kaetud. Teekate on tasane ja heas seisukorras. Tee servas on tähispostid sammuga 50 meetrit. Teelõik on valgustatud ning teeületuskohas on suundvalgustus. Kanepi kergliiklustee on asfaltkattega 2,5 meetri laiune, heas seisukorras. Kanepi kergliiklusteel enne põhimaanteega lõikumist on 1,0 meetri laiune ristkülikukujulised tänava sillutuskividega kaetud ala. Lõikumine põhiteega on 90 kraadise nurga all. Teega külgnevale alale juurdesõit on asfaltkattega 5,0 meetri laiune ja lõikumisnurgaga 70 kraadi.
Liiklussagedus liiklusõnnetuse toimumiskohas põhimaanteel hinnanguliselt on 380 sõidukit tunnis. Põhimaantee aasta keskmine liiklussagedus ööpäevas on 4519 sõidukit. Teega külgneva ala juurdesõidutee liiklussagedus on hinnanguliselt 2-3 sõidukit tunnis. Jalakäijate liiklussagedus hinnanguliselt 1-2 jalakäijat tunnis.
1.3. Liiklusõnnetus juhtus valgel ajal. Põhimaantee sõiduraja teekate oli jäine ja kaetud õhukese (0,1 mm) lumekihiga, sõiduradade vahel ja teepeenardel soolalume segu paksusega 1 cm. Juurdesõidutee teega külgnevale alale oli kaetud soolalume seguga paksusega ca 5 cm. Jalgratta- ja jalgtee, teega külgneva ala poolsel lõigul (kogupikkusega 22 meetrit) oli lumi lükkamata ja sellel oli hinnanguliselt 10-15 cm paksune kohev lumi. Jalgratta- ja jalgtee Kanepi poolsel teelõigul lumi lükatud, kuid kaetud 1-2 cm paksuse tihenenud lumega. Ilm oli pilvine, sadas vähesel määral lund. Õhutemperatuur n-8,3° ning katte temperatuur n-5,5º.
1.4. Liiklusõnnetuse sündmuskoha lähedal on toimunud varalise kahjuga liiklusõnnetus (tagant otsasõit) 15.07.2024.

2. Liiklusõnnetuse lühikirjeldus
2.1. Liiklusõnnetuses osalesid:
• 	sõiduauto Toyota RAV4, mida juhtis 46-aastane mees;
•	jalakäija, 71-aastane naine.
2.2. Mööda Tallinn-Tartu-Võru-Luhamaa maanteed Tartu suunas liikunud sõiduautole Toyota RAV4 jooksis paremalt poolt ette naisterahvas. Arvestades libedaid teeolusid ja sõiduki kiirust, ei olnud juhil liiklusõnnetust võimalik ära hoida. Sõiduk tabas jalakäijat parema esinurgaga. Kokkupõrke tulemusena lendas jalakäia ca 30 meetri kaugusele paremale teeäärde. Jalakäija saia vigastada ja toimetati haiglasse, kus ta 10. jaanuaril suri.

3. Liikluskeskkonda puudutavad riskitegurid ja muud asjaolud
3.1. Nähtavus Võru suunas on piiratud.
3.2. Teeolud - põhimaantee sõiduraja teekate oli jäine ja kaetud õhukese (0,1 mm) lumekihiga, sõiduradade vahel ja teepeenardel soolalume segu paksusega 1 cm. Juurdesõidutee teega külgnevale alale oli kaetud soolalume seguga paksusega ca 5 cm. Jalgratta- ja jalgtee, teega külgneva ala poolsel lõigul (kogupikkusega 22 meetrit) oli lumi lükkamata ja sellel oli hinnanguliselt 10-15 cm paksune kohev lumi. Jalgratta- ja jalgtee Kanepi poolsel teelõigul lumi lükatud, kuid kaetud 1-2 cm paksuse tihenenud lumega.
3.3. Vähene lumesadu.
3.4. Teeületuskoha lähedal olev juurdesõit soodustab jalakäija liikumist diagonaalselt üle sõidutee, mis pikendab teeületusaega ja raskendab vasakule vaatamist "üle õla".
3.5.  Võru poolt sõites on enne ristmikku tõus, mis piirab teed ületades õnnetuskohal piisavat nähtavust vasakule.

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Rajada teeületuskohta, tee keskele, liiklussaar.
4.2. Juurdesõidutee nihutada Võru suunas, mis vähendaks riski, et jalakäija ei kasuta kergliiklusteed ja liigub diagonaalselt üle põhimaantee.
4.3. Kaaluda 70 km/h kiirusepiirangu kehtestamist Võru poolt tulles enne ristmikku.
4.4. Maanteel olevad ülekäigukohad, kus puudub liiklussaar, tähistada eelnevalt hoiatusmärkidega, mis viitavad teeületuskohale.




Liiklusõnnetuse üldandmed
Liiklusõnnetuse number			26-02
Liiklusõnnetuse aeg			02.02.2026 kell 11:10 esmaspäev
Liiklusõnnetuse koht		T9 Ääsmäe-Haapsalu-Rohuküla 33,189 km Kuke küla, Lääne-Nigula vald, Lääne maakond
Liiklusõnnetuse koha koordinaadid	X 6543106.26 Y 508637.38
Liiklusõnnetuses osalenud sõidukeid	2
Liiklusõnnetuses osalenud isikuid	3
Liiklusõnnetuses vigastatuid		1
Liiklusõnnetuses hukkunuid		2

1. Liiklusõnnetuse toimumise koha kirjeldus 
1.1. Liiklusõnnetus toimus Läänemaal, Lääne-Nigula vallas Kuke külas riigitee 9 Ääsmäe-Haapsalu-Rohuküla 33,189 kilomeetril, lauges kurvis (R=980-1000m) Riiaküla kinnistule suunduva sissesõidutee kohal. Teelõik paikneb asulavälises keskkonnas. Paremal pool teed paiknevad põllu ja heinamaad, ca 60 m kaugusel kõrgepingeliin 35…110 kV ja 7,0 m kaugusel alla 1 kV elektriliin. Vasakul pool teed paiknevad üksikud hooned ja metsamaad. 230 m ennem õnnetuskohta on Riiaküla bussipeatus ja 50 m ennem ristmik paremale kohalikule teele 518038 „Metsajaama ringtee“.
1.2. Tee on kahesuunaline, kummaski suunas üks sõidurada, sõiduraja ääred on märgistatud valuplastikust äärejoonega ja telg valuplastikust telgjoonega. Vahetult õnnetuskohale teekattesse teljele „põristeid“ freesitud ei ole kuna hoonestus paikneb teele lähemal kui 100 m. Teekatte seisukord on hea ja märgistus vastab nõuetelele. Sõidutee katte laius on 9,0 m, märgistatud sõiduraja laius on 3,5 m. Teekate on tihe asfaltbetoon. Valgustus teelõigul puudub. Tee äärde on paigaldatud tähispostid sammuga 50 m. Lubatud suurim kiirus teelõigul on 90 km/h. Keskmine ööpäevane liiklussagedus AKÖL on 5047 sõidukit ööpäevas.
1.3. Tuginedes mõõtmistulemustele vastas teelõik tõenäoliselt 3+ talvistele seisundinõuetele (teehooldaja poolt optilise mõõturiga teostatud mõõtmised enne ja vahetult pärast liiklusõnnetuse toimumist), õhutemperatuur ca -11,7 0C. Katte temperatuur - 15,9 0C kraadi lähedal. 
1.4. Teelõigul on toimunud kaks varakahjuga liiklusõnnetust (kokkupõrge ristuval teel ja tagant otsasõit). Õnnetuskohast 450 m kaugusel on toimunud ühe hukkunuga liiklusõnnetus (kokkupõrge vastutuleva sõidukiga).

2. Liiklusõnnetuse lühikirjeldus
2.1. Liiklusõnnetuses osalesid:
•	sõiduauto Kia Ceed, mida juhtis 67-aastane mees. Juhi kõrval istus sõitja, 64-aastane mees;
•	sõiduauto Dacia Duster, mida juhtis 38-aastane mees.
2.2. Ääsmäe-Haapsalu-Rohuküla maantee 33,189 kilomeetril kaotas Haapsalu suunas liikunud sõiduauto Kia Ceed juhitavuse ja kaldus parem külg ees vastasuunavööndisse ning põrkas kokku Ääsmäe suunas liikunud sõiduautoga Dacia Duster. Kokkupõrke tagajärjel hukkusid sündmuskohal Kia juht ja autos olnud sõitja, Dacia juht sai vigastada ning toimetati haiglasse.

3. Liikluskeskkonda puudutavad riskitegurid ja muud asjaolud
3.1. Teeolud. Dacia juhi sõnul oli tee väga libe ja ta oli vähendanud kiirust ning sõitis enda sõnul kiirusega ca 70 km/h. Jaakna ilmajaama andmetel oli tee "jäine", soola alates kella 11:00 0,1 g/m2, näit hakkas suurenema, enne kella 11 oli soola kogus null.  Riisipere ilmajaam näitas "härmatise" hoiatust.
3.2. Tõenäoliselt tehti libedusetõrjet veidi aega enne õnnetust, sool alles hakkas oma mõju avaldama.
3.3. Eelneval perioodil on samal teelõigul toimunud asjakahjuga õnnetused (õnnetus ristmikul ja tagant otsasõit).

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Kärpida vasakul pool teed Riiaküla kinnistu piires puid ja põõsaid tagamaks külgnähtavuse ja nähtavuse mahasõitudelt väljasõidul. 

5. Ettepanekud meetmete rakendamiseks sõiduohutuse ja inimeste turvalisuse tagamiseks
5.1. Teede talvisel hooldusel arvestada, et kui seisunditaseme nõuded on libeduse osas piiripealselt täidetud ning teeilmajaamad näitavad tee seisundiks "jäine või härmatis"  võib tee olla kohati libe.



Liiklusõnnetuse üldandmed
Liiklusõnnetuse number			26-08
Liiklusõnnetuse aeg			02.05.2026 kell 10:29 laupäev
Liiklusõnnetuse koht		T64 Võru-Põlva 14. km, Vana-Koiola küla, Põlva vald, Põlva maakond
Liiklusõnnetuse koha koordinaadid	X 6428518.90 Y 680360.16
Liiklusõnnetuses osalenud sõidukeid	1
Liiklusõnnetuses osalenud isikuid	1
Liiklusõnnetuses vigastatuid		0
Liiklusõnnetuses hukkunuid		1

1. Liiklusõnnetuse toimumise koha kirjeldus 
1.1. Sündmuskoht asub Põlva maakonnas, Põlva vallas, Vana-Koiola külas tugimaantee nr 64 Võru-Põlva tee kilomeetril 14,28. Põlva poolt Võru suunas vaadelduna on tegemist sirge ja tasase teelõiguga. Põlva poolt enne sõiduki teelt väljasõidukohta on mõlemal pool teed avatud taskutega bussipeatused. Peale bussipeatusi on samatasandiline ja 4-haruline ristmik, kus tugimaantee lõikub Tilsi-Tsolgo kõrvalteega nr 18159. Võru-Põlva tee on peatee Tilsi-Tsolgo tee suhtes (Tilsi poolt enne lõikumiskohta on liiklusmärk nr 222 Peatu ja anna teed, Tsolgo poolt enne lõikumist Võru n-Põlva teed on liiklusmärk nr 221 Anna teed). Sündmuskoht asub väljaspool asula liikluskorraldust kus enne ristmikku on mõlemal pool teed põllud. Vahetult peale ristmikku, asub paremal pool teed kõrvalhoone ja elumaja. Kõrvalhoone kaugus sõidutee äärest on 4,7 meetrit ja elumaja kaugus sõiduraja äärest on 7,2 meetrit. Peale ristmikku on vasakul pool teed üksikud puud ja teest kaugemale jääb Vana-Koiola järv.
1.2. Teekatte laius teelt väljasõidu kohas on 11,75 meetrit, millest parempoolse sõiduraja laius on 3,6 meetrit, vasakpoolse sõiduraja laius on 3,4 meetrit, paremal on 0,7 meetri ja vasakul 1,15 meetri laiused kindlustatud peenrad. Parempoolse sõiduraja ja kindlustatud tugipeenra vahel on 2,9 meetri laiune bussipeatuse laienduse kiilu osa. Lisaks on paremal ja vasakul 0,6 meetri laiused purustatud kruusaga kaetud kindlustamata teepeenrad. Teekattemärgised on märgistatud valuplastikuga. Teekattemärgised on vähesel määral kulunud kuid heas seisukorras ja selgesti nähtavad. Teekate on tasane ja heas seisukorras. Tee servas on tähispostid sammuga 50 meetrit. Tilsi poolt on Tilsi-Tsolgo tee mustkattega mille laius on 5,6 meetrit ja lõikumine põhiteega on 95 kraadise nurga all. Tsolgo poolt on Tilsi-Tsolgo tee mustkattega mille laius on 6,0 meetrit ja lõikumine põhiteega on 80 kraadise nurga all.
Liiklussagedus liiklusõnnetuse toimumiskohas on Võru-Põlva tugimaanteel on hinnanguliselt 170 sõidukit tunnis. Tugimaantee aasta keskmine liiklussagedus ööpäevas on 1723 sõidukit. Tilsi-Tsolgo kõrvalmaantee liiklussagedus, Tsolgo poolsel lõikumiskohal on 194 sõidukit ööpäevas ja Tilsi poolsel harul 152 sõidukit ööpäevas. Jalakäijate jalgratturite sagedus riigiteede ristmikul on hinnanguliselt 1-2 jalakäijat jalgratturit tunnis.
1.3. Liiklusõnnetus juhtus valgel ajal. Tugimaantee teekate oli kuiv ja puhas. Sõidutee kate on tasane ja heas seisukorras. Ilm oli selge ja hea nähtavusega. Õhutemperatuur 16° ning katte temperatuur 26º.
1.4. Liiklusõnnetuse sündmuskoha lähedal, riigiteede ristmikul on registreeritud varasemalt kaks liiklusõnnetust. Üks varalise kahjuga liiklusõnnetus 19.10.2022 ja kahe vigastatuga liiklusõnnetus 20.05.2025. Mõlema liiklusõnnetuse puhul toimus kõrvalteelt peateele ettesõitmine.

2. Liiklusõnnetuse lühikirjeldus
2.1. Liiklusõnnetuses osales sõiduauto Audi A3, mida juhtis 18-aastane mees.
2.2. Mööda Võru-Põlva teed Põlva poolt Võru suunas liikunud sõiduauto Audi A3 oli tee 14,28 kilomeetril sõitnud teelt paremale poole välja. Tee parempoolsel teepeenral nähtavad sõidukijäljed, mis suundusid teeäärse, kaugus sõidutee äärest 4,7 meetrit, kõrvahoone poole. Kohapeal näha, et sõiduk oli sõitnud läbi kõrvalhoone ja sealt edasi elumajja, mille kaugus sõiduraja äärest 7,2 meetrit. Sõiduki juht oli juhikohal ja ilma elu tundemärkideta. Õnnetuse toimumise hetkel kedagi hoonetes ei viibinud. Pääste tõi sõiduki hoonest välja. Juhipoolne turvavöö oli kinnitamata, rippus vasakul küljel. Sõiduk täielikult deformeerunud.

3. Liikluskeskkonda puudutavad riskitegurid ja muud asjaolud    
3.1. Hooned asuvad suhteliselt ligidal sõiduteele ning teelt väljasõidu korral on oht, et sõiduk paiskub tee ääres olevatesse hoonetesse.

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Paigaldada teeäärsete hoonete kaitseks põrkepiire.






Liiklusõnnetuse üldandmed
Liiklusõnnetuse number			26-10
Liiklusõnnetuse aeg			30.05.2026 kell 17:12, laupäev
Liiklusõnnetuse koht		T22102 Vorbuse-Kardla 4 km Vorbuse küla, Tartu linn, Tartu maakond
Liiklusõnnetuse koha koordinaadid	X 654563 Y6479613
Liiklusõnnetuses osalenud sõidukeid	1
Liiklusõnnetuses osalenud isikuid	1
Liiklusõnnetuses vigastatuid		0
Liiklusõnnetuses hukkunuid		1

1. Liiklusõnnetuse toimumise koha kirjeldus 
1.1. Sündmuskohta ümbritsevad põllumassiivid. Vahetult liiklusõnnetuse koha juures on maakividest hoone, mille kaugust teekatteservast on 5,5 meetrit, pärast hoonet on kurv paremale. Enne liiklusõnnetuse kohta on maantee sirge ja tasane.
1.2. Teekatte laius on 6,45 meetrit ja sõiduraja laius on 5,6 meetrit. Liiklussagedus on 146 sõidukit ööpäevas, teekate on pinnatud 07.2020. aastal ja teel on servajooned 921a valuplastikust, mis on heas seiskorras. Liiklusõnnetuse koha lähedal on ristumine kohaliku maanteega (Voore tee 7931280). Nähtavus hea, lubatud suurim sõidukiirus on 90 km/h. Keskmine ööpäevane liiklussagedus on 146 sõidukit ööpäevas.
1.3. Liiklusõnnetuse ajal oli ilm selge, teekate oli kuiv. Õhutemperatuur oli ca 18 ja teetemperatuur ca 27 kraadi.
1.4. Viimase viie aasta jooksul ei ole samas kohas liiklusõnnetusi juhtunud.

2. Liiklusõnnetuse lühikirjeldus
2.1. Liiklusõnnetuses osales sõiduauto Nissan Note, mida juhtis 64-aastane mees.
2.2. Vorbuse külas,  Vorbuse - Kardla tee 4-dal kilomeetril sõitis Vorbuse suunas suurel kiirusel liikunud sõiduauto Nissan Note sirgel teelõigul oli teelt välja paremale poole vastu maakivi hoonet. Liiklusõnnetuse käigus hukkus sündmuskohal sõiduauto juht. 

3. Liikluskeskkonda puudutavad riskitegurid ja muud asjaolud
3.1. Hoone asub sõiduteele suhteliselt lähedal. 

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Võiks kehtestada tervel teel suurimaks kiiruseks 70 km/h.



Liiklusõnnetuse üldandmed
Liiklusõnnetuse number			26-14
Liiklusõnnetuse aeg			19.06.2026 kell 15.43, reede
Liiklusõnnetuse koht		Pärnu-Paide-Rakvere tee nr 5, km 102,015, Kirisaare küla, Paide linn, Järva maakond
Liiklusõnnetuse koha koordinaadid	X 6538007; Y 595698
Liiklusõnnetuses osalenud sõidukeid	2
Liiklusõnnetuses osalenud isikuid	3
Liiklusõnnetuses vigastatuid		0
Liiklusõnnetuses hukkunuid		2

1. Liiklusõnnetuse toimumise koha kirjeldus 
1.1. Sündmuskoht asub Järvamaal, Paide linnas, Kirisaare külas Pärnu-Paide-Rakvere tee 102,015-ndal kilomeetril Anna-Peetri-Huuksi tee ristmikul.
1.2. Pärnu-Paide-Rakvere tee ja Anna-Peetri-Huuksi tee ristmik on 4-haruline lihtristmik. Peateel on 2024. aastal ehitatud 9-15 m laiune asfaltkate. Ristmiku piirkonda jäävad Rakvere suunas Kirisaare bussipeatuste laiendused. Kõrvalteel on 2015. aastal ehitatud 7,2 m laiune asfaltkate.  Sõidueesõigus on reguleeritud märkidega nr 221 "Anna teed".  Ristmik on nii peateel kui kõrvalteel tähistatud asjakohaste liiklusmärkidega ja paigaldatud on teekattemärgistus. Liikluskorraldusvahendid ja teekate on üldiselt heas seisukorras, kuid kõrvalteel olevad täristid on kulunud. Peateel ja kõrvalteel on  lubatud suurim kiirus 90 km/h. Kõrvaltee harudel on tilgakujulised liiklussaared. Ristmik ei ole valgustatud. Keskmine ööpäevane liiklussagedus peateel 3204 ja kõrvalteel 274 sõidukit ööpäevas. 
1.3. Ilm oli selge. Õhutemperatuur oli 23 teepinna temperatuur 43 kraadi.
1.4. Viimase 5 aasta jooksul on samas kohas registreeritud 4 liiklusõnnetust.

2. Liiklusõnnetuse lühikirjeldus
2.1. Liiklusõnnetuses osalesid:
•	sõiduauto Toyota Avensis, mida juhtis 62-aastane mees. Lisaks juhile oli autos sõitja 77-aastane naine.
•	veoauto Volvo FM 440, mida juhtis 44-aastane mees.
2.2. Mööda Anna-Peetri-Huuksi teed Anna suunas liikunud sõiduauto juht eiras  enne peateele välja sõitmist liiklusmärgi "Anna teed" nõudeid ja sõitis ette peateel paremalt poolt lähenenud ja otse liikunud veoautole Volvo. Sõiduauto juht ja sõitja surid saadud vigastustesse sündmuskohal.

3. Liikluskeskkonda puudutavad riskitegurid ja muud asjaolud
3.1. Kõrvalteelt peateele veoauto lähenemise suunas jääb normidekohase nähtavuskolmnurga alasse läbipaistvate külgseintega bussipaviljon ja üksik põõsas.

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Parandada ristmiku piirkonnas nähtavust, eemaldades või kärpides haljastust, tagamaks vähemalt normidekohased minimaalsed nähtavuskaugused kõrvalteelt peateele.
4.2. Uuendada teekattemärgised.
4.3. Paigaldada kõrvalteel 200 m kaugusel olevad ristmikule lähenemisest eelteavitavad liiklusmärgid taustekraanidele.
4.4. Kaaluda ristmikule liiklusmärkide "Peatu ja anna teed" paigaldamist.
4.5. Kaaluda kiiruse alandamist peateel ja kõrvalteel või muid liiklusohutust suurendavaid meetmeid ristmiku piirkonnas.




Lugupidamisega,

Villu Vane

komisjoni esimees,
liiklusohutuse osakond

